Tirabin al-Sana

Tirabin al-Sana (hebraisk skrift תראבין א-צאנע), òg Tarabin (arabisk ترابين) er ein beduin-landsby i Negevørkenen sør i Israel. Landsbyen vart bygd for Tarabin-stamma..Negev beduin  Israel Land Administration Han ligg nær Rahat og Mishmar HaNegev og høyrer til Al-Kasom regionale kommune. I 2011 var folketalet 372.

Historie
Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.

Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.

Israel heldt fram linja for å få fast bustad for Negev-beduinane, som dei osmanske styresmaktene tvinga på dei, og det omfatta først regulering og flytting. I 1950-åra flytta Israel to tredjedelar av Negev-beduinane til eit område som var under krigsrett. 

Det neste steget var å opprette sju kommunar spesielt for beduinane med betre levevilkår, skikkeleg infrastruktur og og gode offentelge tenester innan helse og utdanning. Men ikkje alle beduinane gjekk med på å flytte frå telta sine til leilegheitene og husa som staten hadde laga for dei. Kring 60% av beduinane i Israel bur i planlagde landsbyar som Ar'arat an-Naqab, medan resten bur i ulovlege heimar spreidd over heile Nord-Negev.

Landsbyen vart offisielt godkjend som landsby av regjeringa den 29. september 2003, i lag med åtte andre beduin-landsbyar (sju av dei i den tidlegare Abu Basma regionale kommune).Government resolutions passed in recent years regarding arabarane population of Israel  The Abraham Fund Initiative 

Sjå òg
 Arabiske stader i Israel

Kjelder
Denne artikkelen bygger på «Tirabin al-Sana» frå ,  den 7. september 2015. 
 oppgav desse kjeldene:

Kategori:Arabiske landsbyar i Israel
Kategori:Beduinstader i Israel
Kategori:Al-Kasom regionale kommune
Kategori:Busetnader i Det sørlege distriktet i Israel